text: Skoleskibet Danmark til kaj i Horsens Havn
  08 juni 2016 kl. 09.45
  Sejlere fra Horsens Sejlklub tog onsdag formiddag imod skibet der anløber Horsens som den eneste havn i Danmark.
  Efter en uges sejlas fra Frederikshavn er Skoleskibet Danmark nu landet i Horsens Havn, hvor det ligger frem til på fredag. Derefter går turen til Rio i Brasilien med et pitstop på Tenerife.
  Sejlskibet ligger til ved Jernlageret, og i den forbindelse kommer der til at foregå en række aktiviteter på kajen for folk i alle aldre.
  Blandt andet er der åbent skib onsdag og torsdag fra klokken 14 -1 6. Der vil være workshops, hvor man kan komme i cirkusvognen og blive forvandlet til en vaskeægte pirat med både skægstubbe og sømandstatoveringer.
  Skoleskibet Danmark forlader Horsens Havn igen fredag den 10. juni kl. 10.00, hvor borgmester Peter Sørensen personligt vil ønske kaptajn og besætning "god vind", når kursen sættes mod Rio i Brasilien.
  Først stop på rejsen mod Rio er Tenerife, og så tager de turen over Atlanten som forventes at tage to måneder.
  